На основу члана 37 Статута града Ниша ("Службени лист града Ниша", број 88/08 и 143/16),

 Скупштина Града Ниша на седници одржаној \_\_\_\_\_\_\_\_\_\_\_ 2018. године донела је

**Р Е Ш Е Њ Е**

 I **УСВАЈА СЕ** Извештај о раду и пословању Установе Нишки културни центар за 2017. годину, број 368 од 22.03.2018. године , који је Одлуком број 373 од 22.03.2018. године, усвојио Управни одбор Установе.

 II Решење доставити Установи Нишки културни центар, Градској управи града Ниша - Секретаријату за културу и информисање и Секретаријату за финансије.

Број:

У Нишу,

**СКУПШТИНА ГРАДА НИША**

 **Председник**

 **Мр Раде Рајковић**

***О б р а з л о ж е њ е***

Статутом Града Ниша је у члану 37. став 1. тачка 24. предвиђено да Скупштина Града Ниша разматра и усваја годишње извештаје о раду установа и других јавних служби чији је оснивач.

 Управни одбор Установе Нишки културни центар, на својој седници одржаној 22.03.2018. године , усвојио је Извештај о раду и пословању Установе Нишки културни центар за 2017. годину, број 368 од 22.03.2018. године, Одлуком број 373 и доставио га Секретаријату за културу и информисање на даље поступање. .

Током 2017. године Нишки културни центар је организовао велики број појединачних, концепцијски разноврсних програма који прате актуелности из књижевног, музичког, филмског, ликовног, драмског и образовног живота града, региона, државе и шире. Програми су реализовани пред бројном публиком, како у сопственим просторима тако и на многим другим местима у Нишу и у другим градовима Србије. Међу учесницима су се налазила најпознатија имена из свих домена делатности Установе и млади неафирмисани ствараоци из нишке и многих других средина.

Са великим успехом Установа Нишки културни центар је током 2017. године била организатор и реализатор традиционалних градских манифестација (Дани Светог Цара Константина и Царице Јелене, Филмски сусрети, Нисомниа, Књижевна колонија (у њеном склопу и књижевна награда „Ramonda serbica“), НИМУС, Књижевна награда „Бранко Миљковић“, Књижевна награда „Стеван Сремац“, Књижевна награда „Душан Радовић“), за које се подносе посебни извештаји. Значајни резултати постигнути су у издаваштву, у оквиру пројекта Сабрана дела Бранка Миљковића објављен је други том (Песме II), припремљен за штампу трећи(Есеји и критика) и започете завршне припреме за четврти и пети том (Преводи и препеви и Документи).

Имајући у виду да је Извештај о раду и пословању Установе Нишки културни центар за 2017. годину, сачињен у складу са законом и прописима Града, као и циљевима садржаним у оснивачком акту Установе, Секретаријат за културу и информисање предлаже доношење Решења као у диспозитиву.

 **СЕКРЕТАР**

 Небојша Стевановић